It (pèlem 2017)

jmpl
It (dikenal dengen It: Chapter One) entu pèlem deri negeri Amrik Serèkat taon 2017 nyeng didalangin ama Andy Muschietti ama dijuragin ama Roy Lee ama Dan Lin, Seth Grahame-Smith, David Katzenberg ama Barbara Muschietti. Ni pèlem punya naskah diserat ama Chase Palmer, Cary Fukunaga ama Gary Dauberman diliat deri novel It karya Stephen King. Film ini dibintangi oleh Jaeden Lieberher dan Bill Skarsgård.

Pèlem It ditayangin langsung pertamanya di TCL Chinese Theatre pas tanggal 5 Sèptèmber 2017 ama ditongtodin di Amrik Serèkat pas tanggal 8 Sèptèmber 2017. Ni pèlem mboléin tempoan nyeng baè' deri tukang sesambat.

Ni pèlem punya terusan dikasih asma It - Chapter Two, ditongtodin pas tanggal 6 Sèptèmber 2019.

 Alur 
jmpl|Gambar Pennywise si badut serem
Bulan Oktober 1988, atu orang anom nyeng namanya Bill Denbrough (Jaeden Lieberher) ngasi atu perau-perauan deri keretas bakal dia punya adè' nyeng umurnya tuju taon, namanya Georgie (Jackson Robert Scott). Georgie maèn-maèn ama tu perau wayah ujan-ujan lagi ngeber di luar rumanya, di lajur jalan di kota désa Derry. Cuman, Georgie sedi wayah tu perau nyungseb ke gorong-gorong. Wayah Georgie pèngèn njajal ngambil tu perau, Georgie ngiat ada badut di dalem tu gorong-gorong, nyeng kenal-kenalan kalo dia, tuh, namanya "Pennywise si Badut" (Bill Skarsgård). Pennywise, nyeng nyekel tu perau, mbujuk Georgie bakal ndeketin dia, terus nyakot tu dia punya lengen ampé buntung, terus dirangsek, dah, tu si Georgie masup ke tu gorong-gorong.

Usum pentèr terusannya, Bill ama tiga temennya, Richie Tozier (Finn Wolfhard), Eddie Kaspbrak (Jack Dylan Grazer), ama Stan Uris (Wyatt Oleff), nabrak Henry Bowers (Nicholas Hamilton) ama dia punya gerombolan. Bill, nyeng masi kesétan-sétanan ama longitnya Georgie terus diacuin ama dia punya orang tua nyeng masi nelangsa, nemuin awak adè'nya gelatakan baé di tana nyeng tandus nyeng disebut Barrens. Dia ama tiga temennya ngusahain mau nyari tau, terus pecaya kalo adè'nya usul punya usul masing idup. 

Ben Hanscom (Jeremy Ray Taylor) nauin kalo kota Derry uda diprèmanin ama kejadian nyeng ora danta kepuguhan terus saben boca pada longit terus selama berabad-abad. Ben jadi sasaran gerombolan Henry lantaran tambun, terus dia rari ke Barrens, ketemu ama gerombolannya Bill. Dia pada nemuin sepatu trainers deri atu boca wadon nyeng ngilang, melèngken atu anggota deri gerombolan Henry, Patrick Hockstetter (Owen Teague), dimatiin ama Pennywise wayah ngejar terus nyariin Ben di gorong-gorong.

Beverly Marsh (Sophia Lillis), atu orang boca wadon nyeng dikucilin lantaran mas'alah sèksuil, juga' masup ke dalem gerombolan Bill. Mau Bill ama Ben demen ama Beverly. Terusannya, tu gerombolan temenan ama atu boca kolaan homeshooling namanya Mike Hanlon (Chosen Jacobs) abis dia pada mbélain deri gerombolan Henry. Selaènnya, saben anggota gerombolan uda ngalamin kejadian nyeng nyeremin deri macem-macem memedi, keitung badut nyeng nakut-nakutin, boca lanang sonder pala, kucuran mokla, orang lanang nyeng kena gudik terus mbusuk, atu gambar idup nyeng nyeremin, orang tua Mike nyeng kebakar idup-idup, ama arwah Georgie nyeng gentayangan.

Wayah dia pada namain dia pada punya gerombolan "The Losers Club", dia pada sadar kalo dia pada digentayangin ama memedi nyeng sama. Dia pada nggero' bakal Pennywise (atawa digero' It) nyeng bolé nguba penampilannya deri apa baé nyeng dia pada takutin terus bangun saben dua tuju taon sekali bakal madang-madangin boca-boca di kota Derry sebelon balik tidur pules lagi, terus dia pinda tempat maké gorong-gorong atawa got, nyeng semua-muanya ngara ke atu lèdeng nyeng wayah gini adanya di bawa atu ruma tua nyeng iseng-angker di 29 Neibolt Street. Abis diserang ama Pennywise, tu gerombolan berusaa bakal masup ke tu ruma terus ngelawan dia, cuma dia pada kepisa terus diprèmanin. Lengen Eddie patah terus Pennywise ngasi tau Bill soal Georgie. Wayah dia pada ngumpul balik, Beverly nusuk palanya Pennywise terus maksa bakal Pennywise mundur baé. Cumanan, abis tu serangan bakal Pennywise, gerombolan Bill mulain pecah, cuma Bill ama Beverlu nyeng bolé ngelawan tu Pennywise.

Berapa minggu abisannya, abis Beverly ngelawan ama ngelumpuin babanya nyeng kasar, dia diculik ama Pennywise. Tau soal ni pengabaran, The Losers Club ngumpul terus balik ke ruma Neibolt bakal nyelametin dia. Henry nyeng uda mbunu babanya abis dirangsek bakal jadi gèlo' ama Pennywise, nyerang tu gerombolan. Mike ngelawan terus ndorong Henru ke lèdeng ampé mampus. The Losers Club turun ke gorong-gorong terus ketemu ama Pennywise di sarangnya di bawa tana, nyeng isinya amberekan perkakas bakal sirkus nyeng mbusuk ama barang-barang boca-boca punya, di mana boca-boca nyeng longit ngapung di udara. Beverly, nyeng wayah gini mbujur kaku ama batinnya keganggu lantaran disihir ama Pennywise balik sadar wayah Ben nyipok dia. Bill ketemu ama Georgie, cuma dia sadar kalo Georgie entu, ya, Pennywise nyeng lagi nyamar. Pennywise nyerang tu gerombolan terus mbawa Bill bakal jadi sandera terus ngasi tawaran bakal ngampunin dia pada kalo dia pada ngasi bolé Pennywise bakal jadiin Bill sandera. Dia pada nolak tawaran Pennywise terus ndantain lagi soal persohabatan dia pada terus ngelawan dia pada punya ketakuan ama kengerian. Abis tu lawan-lawanan nyeng parah, dipa pada butu-butunya bisa ngalain Pennywise terus maksa dia mundur. Bill ndantain kalo Pennywise bakal kekencotan selama tidur pulesnya. Kemenangannya pait banget lantaran Bill nauin kalo adè'nya uda wapat. Temen-temennya ngasi hibur-hiburan bakal Bill.

Sewayah lantaran usum pentèr, dah, abis, Beberly ngabarin kalo tu gerombolan liwat dia punya terawangan wayah dia disihir ama Pennywise. Dia ngeliat kalo The Losers Club ngelawan tu mahluk wayah dia pada, dah, pada gedé. The Loserts Club nyumpa ama sumpa dara kalo dia pada bakal balik ke kota Derry bakal jadi orang gedé kalo Pennywise balik terus ngancurin tu mahluk bakal selama-lamanya. Stan, Eddie, Richie, Mike, ama Ben pamitan terus tu gerombolan jadi bubar. Beverly ngabarin kalo Bill bakal pegi bèsokannya bakal tinggal sama-sama ama tantenya di Portland. Sebelon dia mèrad, Bill mbuka omongan soal perasaannya bakal Beverly terus dia bedua jadi cipokan.

 Toko 
 Jaeden Lieberher sebagé William "Bill" Denbrough
 Bill Skarsgård sebagé It / Pennywise si Badut
 Wyatt Oleff sebagé Stanley "Stan" Uris
 Jeremy Ray Taylor sebagé Benjamin "Ben" Hanscom
 Sophia Lillis sebagé Beverly "Bev" Marsh
 Finn Wolfhard sebagé Richard "Richie" Tozier
 Jack Dylan Grazer sebagé Edward "Eddie" Kaspbrak
 Chosen Jacobs sebagai Michael "Mike" Hanlon
 Nicholas Hamilton sebagé Henry Bowers
 Jackson Robert Scott sebagé George "Georgie" Denbrough
 Owen Teague sebagé Patrick Hockstetter
 Logan Thompson sebagé Victor "Vic" Criss
 Jake Sim sebagé Reginald "Belch" Huggins
 Javier Botet sebagé orang nyeng kena penyakit gudik
 Tatum Lee sebagé Judith
 Stephen Bogaert sebagé Alvin Marsh
 Molly Atkinson sebagé Sonia Kaspbrak
 Geoffrey Pounsett sebagé Zack Denbrough
 Pip Dwyer sebagé Sharon Denbrough
 Stuart Hughes sebagé Oscar "Butch" Bowers
 Steven Williams sebagé Leroy Hanlon
 Ari Cohen sebagé Rabbi Uris
 Joe Bostick sebagé Tuan Keene
 Megan Charpentier sebagé Gretta Keene

 Tanggepan Tukang Sesambat 
Pèlem It mboléin tetempoan nyeng baè' deri tukang-tukang sesambat. ngeliat Rotten Tomatoes, ni pèlem ada punya trap 85 percepè', ngejunterung 321 pemontenan, dengen terap rata-rata 7,2/10. Ngeliat ke Metacritic, ni pèlem mboléin 69 ponten deri cepè', ngejunterung 49 sambatan nyeng ngabarin soal "pemontenan nyeng baè'". Ngeliat ke CinemaScore, ni pèlem mboléin ponten "B+" deri orang nyeng nongton pèlem bakal ponten A+ ampé F.

Di Amrik Lor, It ditongtodin bareng ama Home Again, 9/11, The Good Catholic, Gun Shy, terus Deadline Hollywood ngasi tau soal boléan laba kotor nyeng dirèken-rèken ampé 50 jutaan dolar Amrik dalem ari-ari libur penampilan pertama ni pèlem.

 Box Office 
Pèlem It boléin boléan $327.481.748 di Amrik Lor terus $372.900.000 di laèn negara. Jumbelah boléan laba nyeng diboléin ama ni pèlem ampé-ampé $700.381.748, ngelebiin biaya ongkos pengejaan ni pèlem nya'entu $35 juta.

Wayah mukadimah ari-ari libur, ni pèlem boléin boléan laba $123.403.419, nyeng nempatin terap atas-atasannya di box office.

Ruju'an 

 Sènggètan luar